Incineradora do Irixo

A Incineradora do Irixo foi un proxecto de macroplanta de incineración do lixo, pensada para ser construída no concello do Irixo, e finalmente desbotada.

Precedentes
En 2011 a Xunta de Galicia propuxo a creación dunha nova planta de incineración de lixo en Galicia, que complementase a xa construída planta de Sogama en Cerceda. Dado que na segunda edición do concurso eólico unha empresa prevera a construción desta planta dentro do seu proxecto, a planta non saíu a concurso público e adxudicóuselle directamente a Estela EólicaLa empresa Estela Eólica construirá una segunda Sogama en O Irixo, El País, 6/12/2011., propiedade á súa vez da mirandesa Gecal SA.

A súa entrada en funcionamento agardábase para o ano 2014.

Características
Conforme o proxecto, a incineradora tería unha capacidade de xestión de 366.000 toneladas/ano, o que equivalía a un terzo dos residuos anuais de Galicia. A planta tamén incluiría unha fábrica para a reciclaxe de envases e outra para a produción de 40.000 toneladas de compost.

A planta estaría situada no concello do Irixo, se ben a súa localización exacta nunca foi definida.

Controversia
O proxecto defrontou as críticas dos alcaldes e grupos políticos dos concellos limítrofes co Irixo (Piñor, O Carballiño, Dozón, Lalín...)Alcaldes del PP rechazan la incineradora de O Irixo, El País, 9/12/2011., e por distintos grupos ecoloxistas que criticaron a baixa eficacia produtiva do proxectoA incineradora de Irixo acumulará 145.000 toneladas ao ano de residuos nun vertedoiro, Faro de Vigo, 10/12/2010.Incineradora do Irixo, o sucio negocio do lixo, Web do colectivo Verdegaia, 13/12/2011..

Finalmente, en setembro de 2012 a Xunta de Galicia decidiu expedientar a empresa promotora, Estela Eólica, polos seus atrasos, no que se interpretou como unha cancelación do proxecto. De feito, a Xunta de Galicia negociaba en paralelo a ampliación da planta incineradora de Sogama en Cerceda.

Notas

Categoría:O Irixo
Categoría:Enerxía